b'\n_START_ARTICLE_\nEdward Leedskalnin\n_START_SECTION_\n\xc5\xbdivljenje\n_START_PARAGRAPH_\nEdward Leedskalnin se je glede na osnutek registracijskih zapisov iz prve svetovne vojne rodil 12. januarja 1887 v Latviji. Malo je znanega iz njegovega otro\xc5\xa1tva, razen dejstva, da ni bil bogat in da je imel le \xc5\xa1tiriletno izobrazbo. Pri 26. letih se je zaro\xc4\x8dil z Agnes Scuffs, ki je bila deset let mlaj\xc5\xa1a. 16-letnica je dan pred poroko vse skupaj odpovedala. Nekaj let kasneje se je odselil v severno Ameriko, kjer se je zaposlil kot drvar v Kanadi, Kaliforniji in Teksasu._NEWLINE_Potem ko je zbolel za [[tuberkuloza | tuberkulozo], se je Leedskalnin okrog leta 1919 preselil na toplej\xc5\xa1o Florido, kjer je v Florida City kupil majhen del\xc4\x8dek zemlje. Naslednjih 20 let bi naj Leedskalnin domnevno gradil in \xc5\xbeivel v ogromnem spomeniku iz kamna, ki ga je sam poimenoval \xe2\x80\x98Rock Gate Park\xe2\x80\x99, posvetil pa ga je dekletu, ki ga je pred leti zapustila. Leedskalnin je delal sam in to pono\xc4\x8di, skupno pa je 997903 kilogramov kamenja izklesal v spomenik, ki bo kasneje znan kot Coral Castle. Leedskalnin je na vpra\xc5\xa1anja obiskovalcev o metodi klesanja, ki \xc5\xa1e danes ostaja skrivnost, odgovarjal olikano, a skrivnostno. Kljub temu da se je dr\xc5\xbeal zase, je na koncu svoj spomenik za 10 centov odprl za javnost. Na presene\xc4\x8denje vseh se je izkazal za ustre\xc5\xbeljivega gostitelja, otrokom je celo delal hot-doge v ekonom loncu, ki ga je izumil sam._NEWLINE_Ta stvaritev je bila v 20\xe2\x80\x99ih letih prvotno v Florida City, na sredini 30\xe2\x80\x99ih let prej\xc5\xa1njega stoletja pa jo je lastnoro\xc4\x8dno prestavil blizu Homesteada na Floridi, na lokacijo, ki je velika 10 arov (4 hektarje) in kjer je \xc5\xa1e danes. Decembra 1951 je na svojih sprednjih vratih pustil sporo\xc4\x8dilo \xe2\x80\x98Na poti v bolni\xc5\xa1nico\xe2\x80\x99 in se odpeljal v bolni\xc5\xa1nico Jackson Memorial v Miamiju. Umrl je tri dni zatem, pri 64 letih, zaradi podhranjenosti, ki je bila posledica raka na \xc5\xbeelodcu.\n_START_SECTION_\nMoralno izobra\xc5\xbeevanje\n_START_PARAGRAPH_\nNjegova prva in najdalj\xc5\xa1a bro\xc5\xa1ura, v kateri razpravlja o moralnem izobra\xc5\xbeevanju, je natisnjena samo na levi strani strani v knjigi, in se za\xc4\x8dne s tak\xc5\xa1nim uvodom:_NEWLINE_Bralec, \xc4\x8de ti iz kak\xc5\xa1nega razloga stvari, ki jih re\xc4\x8dem v tej kratki knjigi, niso v\xc5\xa1e\xc4\x8d, sem pustil ravno toliko prostora, kot sem ga porabil sam, da lahko zraven mojega napi\xc5\xa1e\xc5\xa1 \xc5\xa1e svoje mnenje in vidi\xc5\xa1, \xc4\x8de je tvoje bolj\xc5\xa1e. Avtor_NEWLINE_V prvem odstavku svojo jezo usmeri k svoji nekdanji zaro\xc4\x8denki in trdi, da bi dekleta morala ostati nedotaknjena in da so predvsem fantje tisti, ki slabo vplivajo nanje. V knjigi A Book in Every Home je na \xc4\x8detrti strani Leedskalnin napisal:_NEWLINE_\xe2\x80\x9cVse, kar po\xc4\x8dnemo, bi moralo imeti dober namen, vsi pa vedo, da ne more priti od predrznega fanta za dekle ni\xc4\x8d dobrega. Ko ima dekle 16 ali 17 let, je najbolj\xc5\xa1a, kot bo kdajkoli, ko pa ima fant 16 let, je bolj drzen kot v vseh svojih fazah razvoja. Ni \xc5\xa1e dovolj velik, da bi \xc5\xbee delal, je pa \xc5\xbee prevelik, da bi ga imeli v jaslih in mu tako pustimo, da pokvari dekle - na mojem dekletu ni delovalo. To je moje mnenje o slabem vplivu. Vse, kar je narejeno z dobrim namenom, je dobro, ko pa je narejeno s slabim namenom, gre za slab vpliv in glede teh predrznih fantov je za dekle to vedno slabo.\xe2\x80\x9d_NEWLINE_Tudi drugi odstavek je namenjen moralnemu izobra\xc5\xbeevanju, dodano pa je nekaj aforizmov, ki star\xc5\xa1em pomagajo, kako pravilno vzgajati otroka. Zadnji, politi\xc4\x8dni odstavek, razkrije, da je imel samotarski Leedskalnin mo\xc4\x8dne politi\xc4\x8dne poglede. Zagovarjal je pravico do glasovanja samo za tiste, ki imajo v lasti nepremi\xc4\x8dnine, ter to zagovarjal z besedami. \xe2\x80\x9cVsakdo, ki je pre\xc5\xa1ibak, da bi \xc5\xbeivel na svojem, ni dovolj mo\xc4\x8dan, da bi lahko glasoval.\xe2\x80\x9d_NEWLINE_Nekateri pisatelji so sugerirali, da Leedskalninova bro\xc5\xa1ura vsebuje nadaljnje informacije o njegovih elektromagnetnih raziskavah in da so spoznanja zakodirana na straneh te knjige, bralcem pa so prazne strani namenjene zato, da bi jih zapolnili z de\xc5\xa1ifriranimi re\xc5\xa1itvami. Sugeriralo se je tudi, da je Leedskalninova pogosta napotitev k njegovi 16-letnici v bistvu napotitev k numerologi\xc4\x8dni in/ali znanstveni ustreznosti \xc5\xa1tevilke 16 k njegovim odkritjem in teorijam.\n_START_SECTION_\nMagnetizem\n_START_PARAGRAPH_\nLeedskalninove ostale 4 bro\xc5\xa1ure napeljujejo k njegovim teorijam o magnetizmu, podrobno opisujejo njegove teorije o medsebojnem vplivanju elektrike, magnetizma in telesa; Leedskalnin je dodal tudi nekaj preprostih poskusov, ki njegove teorije potrjujejo.\n_START_SECTION_\nOstalo\n_START_PARAGRAPH_\nEd Leedskalnin, Coral Castle in skrivnostnost, ki obdaja na\xc4\x8din gradnje, so temelj novele Cincinnatus._NEWLINE_Band Pinataland, ki poje o zgodovini, je posnel pesem \xe2\x80\x98Latvian Bride\xe2\x80\x99, ki govori o Leedskalninu in ki je na njihovem albumu \xe2\x80\x98Songs for the Forgotten Future Vol. 1\xe2\x80\x99 iz leta 2003._NEWLINE_Pesem Billyja Idola \xe2\x80\x98Sweet Sixteen\xe2\x80\x99 govori o dogodkih v Leedskalninovem \xc5\xbeivljenju. En verz gre tako: Nekdo je zgradil grad za mojo 16-letnico/Nekdo je zgradil hi\xc5\xa1o, da bi jo zagradil v njej.'